Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: * 4/1978. (VI. 21.) BM rendelet a pirotechnikai termék gyártásának,
Paragraph Index: 386

5. Ellenőrzési követelmények 5.1. Munkahely, munkaeszköz üzembe helyezését és használatba vételét, valamint a biztonságos műszaki állapot megőrzése érdekében szükséges felülvizsgálatokat az Mvt. előírásai, a vonatkozó jogszabályok, szabványok, kezelési utasítások és e Szabályzatban foglaltak alapján kell végrehajtani. 5.2. Az emelőgép biztonságát érintő berendezések hatékonyságát műszakonként kell vizsgálni, így különösen: — a vészleállítót, amely a berendezés üzemét lekapcsolja, — a figyelmeztető-, jelzőberendezéseket, — a végálláskapcsolókat, — a hajtóműféket, — a reteszeléseket, — a teherbírás- és kinyúlásjelzőt, — a gép használati utasításában előírt egyéb berendezéseket és eszközöket. 5.3. A létrák és hordozható létrák rendeltetésszerű használatra való alkalmasságát legalább évente szemrevételezéssel, illetve szükség szerint teherpróbával kell ellenőrizni. Az ellenőrzés megállapításait jegyzőkönyvben kell rögzíteni. 5.4. A mozgófilmfelvétel, -közvetítés és a televíziós felvétel munkahelyeinek (pl. műtermek, műhelyek, telephely, mozi gépházai és közönségforgalmi terei), valamint a gépkocsira szerelt mobil eszközök munkavédelmi ellenőrzését legalább félévenként kell megtartani, megállapításait jegyzőkönyvben kell rögzíteni. 5.5. Az üzemeltető, munkáltató felelős a munkaeszközök biztonságos állapotáért függetlenül attól, hogy a munkaeszköz saját tulajdonában van vagy bérelte. 5.6. Új produkció díszletterveit a kivitelezés előtt a munkáltató által kijelölt munkavédelmi szakemberrel véleményeztetni kell. 5.7. Új produkció díszleteit és a felvételhez használt egyéb berendezéseket használatba venni az 1. számú és a 2. számú mellékletben foglalt nyilatkozat alapján és az 5.6. pontban meghatározott vélemény figyelembevételével lehet. 2000/57. szám

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes